Filem ‘Reboot; Mortal Kombat Bakal Dihasilkan. Tarikh Tayangan Ditetapkan 2021
 Aksi pertarungan pahlawan-pahlawan Mortal Kombat yang kejam bakal menemui penonton tidak lama lagi apabila studio Warner Bros. dilaporkan akan menghasilkan semula filem tersebut tidak lama lagi. Mortal Kombat sebelum ini telah dihasilkan pada tahun 1995 yang diarahkan oleh pengarah Paul W.S. Anderson dan diikuti filem kedua pada tahun 1997 yang berjudul Mortal Kombat: Annihilation. Bagaimanapun, kritikan teruk yang diterima Mortal Kombat: Annihilation telah menyebabkan penghasilan filem ketiga dibatalkan. Warner Bros. memberi kepercayaan kepada Simon McQuoid untuk mengarahkan filem ini menerusi skrip yang ditulis oleh Greg Russo. Pengarah filem seram terkenal, James Wan bertindak selaku penerbit. Setakat ini tiada maklumat lanjut mengenai barisan pelakon yang akan membintangi filem ini. Mortal Kombat telah menetapkan tarikh tayangannya iaitu pada 5 Mac 2021